ན་ནིང་ཐའེ་ཝན་དམངས་གཙོ་ཡར་ཐོན་ཚོགས་པས་རྒྱ་ནག་གི་མཐུན་ཕྱོགས་གོ་མན་ཏང་ཚོགས་པ་ཕམ་ཉེས་སུ་བཏང་རྗེས།ཕྱི་འབྲེལ་ཐད་ནས་རང་སྲིད་རང་སྐྱོང་གི་ཚུལ་དུ་གནས་པའི་ད་ལྟའི་ཐའེ་ཝན་གཞུང་དང་རྒྱ་ནག་སྐམ་ས་ཆེན་མོ་གཉིས་བར་གྱི་འགལ་བ་ཇེ་ཆེར་ཕྱིན་ཡོད།ཐའེ་ཝན་སྲིད་འཛིན་ལྕམ་ཚའེ་ཡིན་ཝུན་གྱིས་རྒྱ་ནག་གཞུང་གིས་ཐའེ་ཝན་མཚོ་འགག་གི་དམག་དཔུང་ཉུང་དུ་གཏོང་དགོས་སྐོར་དང་།དཔལ་འབྱོར་ཐད་ནས་ཐའེ་ཝན་མཚོ་འགག་རྒྱ་ནག་ལ་བསྟུན་དགོས་པའི་གོ་མན་ཏང་གཞུང་གི་ལངས་ཕྱོགས་བཅས་ལ་ངོས་ལེན་བྱས་མེད་པ་དང་།ཁོང་མོས་རྒྱ་ནག་གཅིག་གི་སྲིད་ཇུས་ལ་མོས་མཐུན་མ་བྱས་པ་སོགས་ཀྱིས་པེ་ཅིན་གཞུང་ལ་དོ་ཕོག་ཆེན་པོ་བཏང་ཡོད།